భద్రాచలం మండలం

భద్రాచలం మండలం, తెలంగాణ రాష్ట్రం, భద్రాద్రి కొత్తగూడెం జిల్లాకు చెందిన మండలం. 

2016 లో  జరిగిన జిల్లాల పునర్వ్యవస్థీకరణకు ముందు ఈ మండలం ఖమ్మం జిల్లా లో ఉండేది.    ప్రస్తుతం ఈ మండలం భద్రాచలం రెవెన్యూ డివిజనులో భాగం. పునర్వ్యవస్థీకరణకు ముందు  కూడా ఇదే డివిజనులో ఉండేది.ఈ మండలంలో భద్రాచలం ఒక్క  రెవెన్యూ గ్రామం మాత్రమే ఉంది.ఇది పూర్వపు జిల్లా కేంద్రమైన ఖమ్మం పట్టణానికి 105 కి.మీ.ల దూరంలో ఉంది. గోదావరి నది దక్షిణ తీరాన ఉన్న మండల కేంద్రమైన భద్రాచలం అక్కడ ఉన్న శ్రీ సీతారామచంద్ర స్వామి దేవస్థానం కారణంగా ప్రసిద్ది చెందింది. భద్రాచలం మండలానికి భద్రాచలం పట్టణం పరిపాలనా కేంద్రం. దీనిని శ్రీరామ దివ్యక్షేత్రం, భద్రాద్రి అనికూడా అంటారు. భద్రాద్రి జిల్లా లోని ప్రముఖ పారిశ్రామిక కేంద్రాలైన పాల్వంచ 27 కి.మీ., మణుగూరు 35 కి.మీ., కొత్తగూడెం 35 కి.మీ. దూరంలోను ఉన్నాయి. భద్రాచలం తప్ప మిగిలిన పుణ్యక్షేత్రాలన్ని పోలవరం ముంపు ప్రాంతాలుగా మారాయి.

మండల/పట్టణ జనాభా 
2011 భారత జనగణన గణాంకాల ప్రకారం జనాభా - మొత్తం 89,048 - పురుషులు 44,029 - స్త్రీలు 45,019

మండలం లోని పట్టణాలు 

 భద్రాచలం (జనగణన పట్టణం)

మండలం లోని గ్రామాలు

రెవెన్యూ గ్రామాలు

భద్రాచలం (ఒకటి మాత్రమే)

ఆంధ్రప్రదేశ్ లో విలీనమైన పోలవరం ముంపు గ్రామాలు 
తెలంగాణ విభజనకు ముందు ఈ మండలంలో 73 రెవెన్యూ గ్రామాలు  ఉన్నాయి. అందులో 8 నిర్జన గ్రామాలు.2014లో తెలంగాణ ప్రత్యేక రాష్ట్రంగా ఏర్పడిన తర్వాత, పోలవరం ఆర్డినెన్స్ ప్రకారం ముంపు మండలాలను ఆంధ్రప్రదేశ్ లో కలిపింది.అయితే  అందులో భాగంగా ఈ మండలంలోని భద్రాచలం (జనగణన పట్టణం) మినహా నిర్జన గ్రామాలతో కలుపుకుని 73 రెవెన్యూ గ్రామాలు ఆంధ్రప్రదేశ్ లోని తూర్పు గోదావరి జిల్లాలో కలిసాయి.ఆంధ్రప్రదేశ్ ప్రభుత్వం ఈ గ్రామాలను రెవెన్యూ గ్రామంగా ఉన్న ఎటపాక మండల కేంద్రంగా కొత్తగా ఏర్పడిన ఎటపాక మండలం లో చేర్చింది.

మూలాలు

వెలుపలి లంకెలు